[{"text_idx": "#000008", "text": "Cyn dechrau, mae\u2019n syniad da gofyn i\u2019r disgyblion rannu syniadau am genres ffilmiau, e.e. rhamant, comedi, sci-fi, antur. Dylen nhw ddewis un o\u2019r rhain cyn dechrau\u2019r gweithgaredd. Bydd hyn yn eu helpu i ganolbwyntio pan fydd angen iddynt wneud penderfyniadau yn ystod y broses gynhyrchu."}, {"text_idx": "#000011", "text": "Ar yr ail dudalen, bydd angen dewis plot. Mae\u2019r rhain yn syml iawn. Mae\u2019n werth crybwyll y bydd dewis mwy nag un cymeriad fel arfer yn rhoi mwy o gyfle i ni adrodd stori. Cliciwch ar y botwm \u2018Next\u2019."}, {"text_idx": "#000019", "text": "Mae\u2019r meddalwedd hwn yn ddiogel iawn. Nid yw\u2019r dysgwyr yn rhyngweithio a\u0302 defnyddwyr eraill wrth ei ddefnyddio. Gallwch gyfyngu pa ffilmiau y ca\u0302nt eu gwylio ar y safle os dymunwch chi, ond ni ddaethom ni ar draws unrhyw rai cas ac annymunol."}, {"text_idx": "#000021", "text": "Arbrofwch drwy roi sgript fer i\u2019r dysgwyr ar gyfer dau gymeriad a gofyn iddynt greu ffilm yn defnyddio\u2019r sgript honno yn unig.\nDefnyddiwch y meddalwedd i gyflwyno problemau mathemategol, h.y. bydd un cymeriad yn rhoi problem i un arall \u201cMae gen i 36 o losin a 4 o blant. Petawn i eisiau eu rhannu\u2019n gyfartal, sawl un ddylwn i ei roi i bob plentyn?\u201d Mae\u2019r ail gymeriad yn ateb \u201cRhannwch 36 a\u0302 4\u201d. Mae\u2019n rhaid i\u2019r dysgwyr benderfynu a yw\u2019r datrysiad yn gywir a beth fydd yr ateb.\nGallent roi cynnig ar ohebu gwyddonol, h.y. mae \u201cFe wnaethon ni arllwys 50ml o ddw\u0302r i ficer\u201d neu \u201cPa grwpiau pwysig o fwydydd mae pobl y Ddaear yn eu bwyta?\u201d yn swnio\u2019n llai diflas o lawer pan fydd creadur o fyd arall yn eu dweud."}, {"text_idx": "#000025", "text": "This blog is kept spam free by WP-SpamFree."}, {"text_idx": "#000026", "text": "Notify me of follow-up comments by email."}]